Pajiesio geležinkelio tiltas

Pajiesio geležinkelio tiltas, arba Jiesios II geležinkelio tiltas – Kauno–Kybartų geležinkelio linijos tiltas per Jiesios upę Kauno rajone, Garliavos apylinkių seniūnijoje, tarp Ražiškių ir Rinkūnų kaimų, stovintis geležinkelio ruožo pusiaukelėje tarp Garliavos ir Jiesios geležinkelio stotelių. Netoli šio tilto (2-ojo) į abi puses per Jiesios kilpas pastatyti kiti geležinkelio tiltai, skaičiuojant nuo aukštupio pasroviui:  1-asis ir 3-iasis.

Pajiesio geležinkelio tiltas stovi tarpstotyje Jiesia (44+857) – Mauručiai (55+798), patenka į Jiesios kraštovaizdžio draustinio teritoriją. Paskelbtas regioniniu architektūros ir inžineriniu paminklu, nuo 2011 m. įrašytas į LR Kultūros vertybių registrą.

Tiltas pastatytas 1861 m.Henrikas Kebeikis. ANTRASIS GELEŽINKELIO TILTAS PER JIESIĄ lietuvai.lt p. 184 Jis vieno tarpatramio, kurio plieninė perdanga remiasi į dvi kraštines atramas. Perdanga sumontuota iš plieninių sijų, buvo pakeista 1915 m. Atramos sumūrytos iš lauko akmenų ir raudonų molio plytų, apdailintos daugiakampio formos, pjautais, tašytais lauko akmenimis su kampiniais rustais ir karnizais (išskyrus pietryčių fasadų apdailą), įgilintomis mūro rišamojo skiedinio siūlėmis.

 Rekonstrukcija 

Tiesiant Rail Baltica ruožą, 2014 m. tiltas buvo perstatytas, išplatintas. Viršuje, ant tilto, prie dvikelio geležinkelio rusiškos vėžės bėgių paklotas trečias kelias su europine vėže.Europinės vėžės geležinkelio „Rail Baltica“ statybos projekte – sudėtingiausias darbų etapas Iš originalios plieninės perdangos palikta viena sija, iš kitų išsiskirianti kniedžių gausa. Ji kraštinė (nuo aukštupio pusės), padėta ant atramų, tėra butaforinė, pridengianti šiuolaikinės perdangos konstrukciją. Senųjų atramų viršutinės dalys buvo griaunamos, pritaikomos atremti naujai perdangai. Atramų dalis, išplatinta nuo žemupio pusės, padaryta betoninė. Darbus atliko AB „Panevėžio keliai“.

 Galerija 

 Šaltiniai 

 Nuorodos 

 Sąrašas:Tiltai per Jiesią

Kategorija:Kauno rajono tiltai
Kategorija:Geležinkelio tiltai Lietuvoje
Kategorija:Tiltai per Jiesią
Kategorija:Lietuvos sijiniai tiltai
Kategorija:Kauno rajono paveldas
Kategorija:Lietuvos kultūros vertybės: geležinkelio tiltai
Kategorija:Rinkūnai (Kaunas)